بے شک آپ کا رب جانتا ہے کہ آپ (کبھی) دو تہائی شب کے قریب اور (کبھی) نصف شب اور (کبھی) ایک تہائی شب (نماز میں) قیام کرتے ہیں اور اُن لوگوں کی ایک جماعت (بھی) جو آپ کے ساتھ ہیں (قیام میں شریک ہوتی ہے) اور االله ہی رات اور دن (کے گھٹنے اور بڑھنے) کا صحیح اندازہ رکھتا ہے وہ جانتا ہے کہ تم ہرگز اُس کے اِحاطہ کی طاقت نہیں رکھتے سو اُس نے تم پر (مشقت میں تخفیف کر کے) معافی دے دی پس جتنا آسانی سے ہو سکے قرآن پڑھ لیا کرو وہ جانتا ہے کہ تم میں سے (بعض لوگ) بیمار ہوں گے اور (بعض) دوسرے لوگ زمین میں سفر کریں گے تاکہ االله کا فضل تلاش کریں اور (بعض) دیگر االله کی راہ میں جنگ کریں گے سو جتنا آسانی سے ہو سکے اُتنا (ہی) پڑھ لیا کرو اور نماز قائم رکھو اور زکوٰۃ دیتے رہو اور االله کو قرضِ حسن دیا کرو اور جو بھلائی تم اپنے لئے آگے بھیجو گے اُسے االله کے حضور بہتر اور اَجر میں بزرگ تر پا لوگے اور االله سے بخشش طلب کرتے رہو االله بہت بخشنے والا بے حد رحم فرمانے والا ہے